32002R2049
L 316/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2049/2002 НА КОМИСИЯТА
от 19 ноември 2002 година
относно класирането на определени стоки в Комбинираната номенклатура
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2658/87 на Съвета от 23 юли 1987 относно тарифната и статистическа номенклатура и за Общата митническа тарифа (1), последно изменен с Регламент (ЕО) № 1832/2002 на Комисията (2), и по-специално член 9 от него,
като има предвид, че:
(1)
С оглед осигуряването на еднакво прилагане на Комбинираната номенклатура, приложена към Регламент (ЕИО) № 2658/87, е необходимо да бъдат приети разпоредби относно класирането на стоките, посочени в приложението към настоящия регламент.
(2)
В Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която я възпроизвежда, дори и частично или като евентуално въвежда в нея подразделения и която е изготвена въз основа на специфични правила на Общността с оглед прилагането на тарифни или други мерки в рамките на търговията със стоки.
(3)
В приложение на гореупоменатите общи правила стоките, описани в колона 1 от таблицата, възпроизведена в приложението, следва да бъдат класирани в съответните кодове по КН, посочени в колона 2, въз основа на мотивите, посочени в колона 3.
(4)
Уместно е, при спазване на мерките, които са в сила в Общността по отношение на системите за двоен контрол и за предварителен и последващ надзор от страна на Общността над текстилните продукти, внасяни в Общността, титулярът на обвързващата тарифна информация, издадена от митническите органи на държавите-членки по отношение класирането на стоки в Комбинираната номенклатура, и която не съответства на разпоредбите на настоящия регламент, да може да продължи използването ѝ в срок от шейсет дни, в съответствие с разпоредбите на член 12, параграф 6 от Регламент ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (3), последно изменен с Регламент (ЕО) № 2700/2000 на Европейския парламент и на Съвета (4).
(5)
Мерките, предвидени в настоящия регламент, са в съответствие със становището на Комитета по Митническия кодекс,
ПРИЕ НАСТОЯЩИЯ РЕГЛАМЕНТ:
Член 1
Стоките, описани в колона 1 на таблицата, възпроизведена в приложението, се класират в Комбинираната номенклатура в съответните кодове по КН, посочени в колона 2 на същата таблица.
Член 2
При спазване на мерките, които са в сила в Общността по отношение на системите за двоен контрол и за предварителен и последващ надзор от страна на Общността над текстилните продукти, внасяни в Общността, обвързващата тарифна информация, издадена от митническите органи на държавите-членки, която не съответства на разпоредбите, установени с настоящия регламент, може да продължи да бъде използвана в съответствие с разпоредбите на член 12, параграф 6 от Регламент (ЕИО) № 2913/92, за период от 60 дни.
Член 3
Настоящият регламент влиза в сила на двадесетия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 ноември 2002 година.